# data[].attributes.attachment_link.readable_text
Gads religionsleksikon

Betegnelse for en slægt, som nedstammer fra profeten Muhammads onkel al-Abbas. Abbasiderne havde magten i det islamiske kalifat fra 750 og frem til 1258, hvor mongolerne invaderede abbasidernes hovedstad Bagdad.

Før abbasiderne kom til magten, bekæmpede de ligesom shiitterne det umayadiske dynasti, som greb magten, efter at Ali, den sidste af de fire retledede kaliffer, var død. Både abbasider og shiitter mente, at umayaderne var kommet uretmæssigt til magten, bl.a. fordi de mente, at lederen af det islamiske samfund burde være en person af profeten Muhammads nære slægt.

Hebraisk "menneske". I 1. Mosebog navnet på det første menneske, urfaderen, skabt af agerjorden (hebr. adama).

I Lukas 3 føres Jesu stamtavle tilbage til Adam. Paulus sætter Adam op som et modstykke til Kristus. Som den første Adam ved syndefaldet bragte synden og døden til mennesker, har den anden Adam, Kristus, ved sit syndfri liv og sin død, der betragtes som et sonoffer, bragt retfærdighed og liv til verden. (Romerbrevet 5,12-21)

Vedisk præst hvis primære opgave var at sørge for, at det vediske offerritual blev udført efter forskrifterne.

Præsten byggede alteret, forberedte offerkarrene til den guddommelige drik, soma, tændte for offerilden og stod for ofringen af offerdyret, alt imens han fremsagde hymner fra Yajur Veda.

Sider

Telefon: 33 48 05 00 Abonnement: 33 48 05 05 Annoncer: 33 48 05 00 Læs mere om ophavsret og persondatapolitik © 2016 Kristeligt Dagblad, Vimmelskaftet 47, 1161 København K

# data[].attributes.attachment_link.description
Danmarks største religionsportal med levende og engageret debat, nyheder og baggrundsartikler om religion i Danmark og udlandet.